誌游呈蔣帥穎叔
作者：郭祥正
朝代：宋

paragraphs: 焚香瞻五仙，登樓瞰滄海。
題軒名雙林，却酒飯蔬菜。
還趨法性寺，爛漫發幽晦。
房公潤經處，蘭茝遺芳在。
老木已千年，成林播佳話。
危壇半頽缺，曾傳祖師戒。
達多與藥止，古像各瀟灑。
歸時已殘陽，心淵生沆瀣。
蘭亭世俗飲，尚足傳異代。
佛境清淨緣，浩劫永不壞。
聊誌一日遊，結交向方外。